《梅》
宋代·邵棠

破荒风信到花英，标格孤高画不成。
万古色专天下白，一生香在雪中清。
罗浮松有关幽兴，野路梨云散晓情。
我欲重来竟题墨，莫教吹动玉箫声。

作者简介：邵棠，字仲甘（《宋诗纪事》卷四○），号西坡，都昌（今属江西）人。徽宗宣和六年（一一二四）进士。官至翰林学士，黄门侍郎。有《西坡集》、《閒居吟》，已佚。事见清道光《都昌县志》卷二○。今录诗二十三首。